Λ ΕΣΒΙΑΚΟΣ
Ο ΜΙΛΟΣ
Ι ΣΤΙΟΠΛΟΪΑΣ
Α ΝΟΙΧΤΗΣ
Θ ΑΛΑΣΣΗΣ

Π. Κουντουριώτη 47 (Στοά Γερανωτέλλη) - 81100 ΜΥΤΙΛΗΝΗ 
τηλ./ FAX  2251020204

ΠΡΟΚΗΡΥΞΗ ΑΓΩΝΑ
"Μ Π Α Ρ Μ Π Α Ρ Ο Σ Α   25-27/7/2008»

1. ΟΡΓΑΝΩΤΗΣ   ΟΜΙΛΟΣ
Ο Λεσβιακός Όμιλος Ιστιοπλοΐας Ανοιχτής θαλάσσης (ΛΟΙΑΘ) προκηρύσσει τον ιστιοπλοϊκό αγώνα ανοιχτής θαλάσσης με την παραπάνω ονομασία την Παρασκευή 25/7, Σάββατο 26/7 και τη Κυριακή 27/7/2008.

2. ΚΑΝΟΝΙΣΜΟΙ
Οι ιστιοδρομίες του αγώνα θα διεξαχθούν σύμφωνα με τους παρακάτω κανονισμούς,
όπως αυτοί ισχύουν τον Ιούλιο του 2007.
2.1 Οι Διεθνείς κανονισμοί ιστιοδρομιών της ΙSAF 2005-2008 (R.R.S.)
2.2 Ο Ειδικός Κανονισμός Ασφαλείας για αγώνες ιστιοπλοΐας ανοιχτής θάλασσας
(ISAF Offshore Special Regulations) 2006-2007
2.3 Ο Διεθνής Κανονισμός Αποφυγής Συγκρούσεων στη Θάλασσα.
2.4 Ο Ειδικός Κανονισμός Αγώνων της Επιτροπής Ανοιχτής θαλάσσης της ΕΙΟ για
σκάφη καταμετρημένα κατά IMS & ORC Club έτους 2007 (η ισχύς του κανονισμού
είναι από 15-3-2007 έως 14-3-2008)
2.5 Η παρούσα προκήρυξη.
2.6 Οι οδηγίες πλου του αγώνα.

3. ΧΟΡΗΓΟΣ ΤΗΣ ΔΙΟΡΓΑΝΩΣΗΣ
3.1 Ο χορηγός της διοργάνωσης του αγώνα θα ανακοινωθεί αργότερα.
3.2 Ο διοργανωτής όμιλος δύναται να απαιτήσει από όλα τα συμμετέχοντα σκάφη να επιδείξουν λογότυπο του χορηγού, σύμφωνα με τον κώδικα διαφήμισης της ISAF (Μέρος II Παραρτημάτων, Κανόνας 20.3.1 δ).

4. ΔΙΑΦΗΜΙΣΕΙΣ
4.1 Ο αγώνας κατατάσσεται στην κατηγορία C, σύμφωνα με τα οριζόμενα στα παραρτήματα, Μέρους ΙΙ, Παράρτημα 1 Κανόνας 20, Κώδικας Διαφημίσεων (ISAF Advertising Code) των Διεθνών Κανονισμών Ιστιοδρομιών της ΙSAF 2005-2008 χωρίς περιορισμούς με την εξαίρεση ότι δεν επιτρέπεται έμμεση ή άμεση διαφήμιση προϊόντων καπνού.
4.2 Η εφαρμογή των παραπάνω διατάξεων θα ισχύει από τις 07:00 πμ της 26-7-2008 έως τις 7:00 πμ της 29-7-2008.
4.3 Για οποιοδήποτε σκάφος φέρει ατομική διαφήμιση απαιτείται έγγραφη έγκριση της ΕΑΘ, αντίγραφο της οποίας θα πρέπει να κατατεθεί μαζί με την δήλωση συμμετοχής του.

5. ΔΙΚΑΙΩΜΑ ΣΥΜΜΕΤΟΧΗΣ
5.1 Στον αγώνα γίνονται δεκτά σκάφη καταμετρημένα κατά ORC ολικού μήκους ίσου ή μεγαλύτερου των 7,00 μέτρων.
5.2  Δεν θα υπάρχει ποσό συμμετοχής.
5.3 Σκάφη που φέρουν ατομική διαφήμιση θα πληρώσουν 3πλάσιο δικαίωμα συμμετοχής.

6. ΔΗΛΩΣΕΙΣ ΣΥΜΜΕΤΟΧΗΣ
6.1  Οι δηλώσεις συμμετοχής πρέπει να υποβληθούν στη γραμματεία του αγώνα το   αργότερο μέχρι την Πέμπτη 24/7/2008 και ώρα 21:30
6.2 Οι δηλώσεις συμμετοχής πρέπει να είναι γραμμένες στο ειδικό έντυπο που διατίθεται από τα γραφεία του ΛΟΙΑΘ.
6.3 Δεν θα γίνει δεκτή συμμετοχή σκάφους στον αγώνα, αν δεν είναι σύμφωνη με τις προϋποθέσεις των προαναφερομένων άρθρων.

7. ΣΥΓΧΩΝΕΥΣΗ ΚΛΑΣΕΩΝ
Η επιτροπή αγώνα, ανάλογα με την συμμετοχή, έχει δικαίωμα να συγχωνεύσει τις κλάσεις σύμφωνα με τους κανονισμούς. Η συγχώνευση των κλάσεων θα δοθεί στους κυβερνήτες κατά την συγκέντρωση κυβερνητών.

8. ΣΥΣΤΗΜΑ ΔΙΟΡΘΩΣΗΣ ΧΡΟΝΟΥ
Για τα συμμετέχοντα σκάφη θα εφαρμοσθεί το Performance Line. 

9. ΣΥΣΤΗΜΑ ΒΑΘΜΟΛΟΓΙΑΣ
Οι διαδρομές Μυτιλήνη – Πέραμα και Αγ. Ερμογένης – Μυτιλήνη ορίζονται ως Off-Shore διαδρομές και τα όρτσα – πρίμα εντός του Κόλπου Γέρας ως Inshore διαδρομή. 

10. ΟΔΗΓΙΕΣ ΠΛΟΥ
Οι οδηγίες πλου θα διανεμηθούν στους κυβερνήτες των συμμετεχόντων σκαφών στην συγκέντρωση των κυβερνητών.

11. ΕΛΕΓΧΟΣ ΚΑΤΑΜΕΤΡΗΣΕΩΝ ΚΑΙ ΕΠΙΘΕΩΡΗΣΗ ΣΥΜΜΕΤΕΧΟΝΤΩΝ ΣΚΑΦΩΝ
11.1 Σε όλα τα σκάφη μπορεί να γίνει έλεγχος.
11.2 Ο έλεγχος θα αφορά τον εξοπλισμό ασφαλείας όπως ορίζεται από τον ORC και η κατάσταση του σκάφους σε σχέση με το πιστοποιητικό καταμέτρησης του.

12. ΚΑΤΑΣΤΑΣΗ ΠΛΗΡΩΜΑΤΟΣ
2.1 Οι κυβερνήτες των συμμετεχόντων σκαφών οφείλουν να καταθέσουν γραπτή κατάσταση με τα ονόματα όλων των επιβαινόντων, σε ειδικό έντυπο που θα διατίθεται στη γραμματεία αγώνα μαζί με την συμμετοχή, το αργότερο μέχρι την ημέρα και ώρα συγκέντρωσης κυβερνητών.
12.2 Αλλαγές στην σύνθεση των πληρωμάτων επιτρέπονται μόνον εφ' όσον ενημερωθεί γραπτά η επιτροπή αγώνων, σε ειδικό έντυπο που θα διατίθεται στα γραφεία του ΛΟΙΑΘ το αργότερο 1 ώρα πριν την έναρξη της ιστιοδρομίας.

13. ΕΥΘΥΝΗ
13.1 Όλοι οι συμμετέχοντες αγωνίζονται σύμφωνα με τον θεμελιώδη κανόνα 4 των "Απόφαση για την εκκίνηση ιστιοδρομίας".
13.2 Ο οργανωτής Όμιλος και οι επιτροπές του αγώνα δεν φέρουν καμία ευθύνη για οτιδήποτε συμβεί σε άτομα ή πράγματα, τόσο στην στεριά όσο και στην θάλασσα κατά την συμμετοχή τους στον αγώνα.

14. ΣΥΓΚΕΝΤΡΩΣΗ ΚΥΒΕΡΝΗΤΩΝ
Η συγκέντρωση των κυβερνητών θα γίνει την Πέμπτη 24/7 και ώρα 21:00 στα γραφεία του ΛΟΙΑΘ .

15. ΕΠΑΘΛΑ
15.1 θα απονεμηθούν έπαθλα στους 3 πρώτους νικητές.

16. ΑΠΟΝΟΜΗ ΤΩΝ ΕΠΑΘΛΩΝ
Η απονομή των επάθλων θα γίνει σε χρόνο και χώρο που θα ανακοινωθεί έγκαιρα.

17. ΗΜΕΡΟΜΗΝΙΕΣ – ΔΙΑΔΡΟΜΕΣ - ΧΡΟΝΟΔΙΑΓΡΑΜΜΑ ΑΓΩΝΩΝ & ΕΚΔΗΛΩΣΕΩΝ

17.1 ΠΕΜΠΤΗ 24/7, ΩΡΑ 21:00 : Συγκέντρωση κυβερνητών 
17.2. ΠΑΡΑΣΚΕΥΗ 25/7, ΩΡΑ 17:00 Έναρξη του αγώνα
17.3. ΣΑΒΒΑΤΟ 26/7, ΩΡΑ 16:00 Όρτσα – Πρίμα
17.4. ΚΥΡΙΑΚΗ 27/7, ΩΡΑ 18:00 Έναρξη του αγώνα

Εκκίνηση: Η γραμμή εκκίνησης θα είναι ο λιμενοβραχίονας Περάματος και σημαδούρα ή το σκάφος επιτροπής, εφ’ όσον η διεύθυνση του αέρα επιτρέπει τα όρτσα-πρύμα, διαφορετικά θα οριστεί από την επιτροπή αγώνα
Διαδρομή:Τα σκάφη θα κατευθυνθούν προς το εσωτερικό του κόλπου Γέρας 
(προς Ντίπι) όπου θα υπάρχει σημαδούρα. Η διαδρομή θα γίνει δύο φορές.
Τερματισμός: Αφού περάσουμε τη σημαδούρα (στο Ντίπι) δύο φορές (την αφήνουμε αριστερά) τερματίζουμε στη γραμμή λιμάνι Περάματος – σκάφος επιτροπής.
Απόσταση:  12 Ν Μ     
Σε περίπτωση άπνοιας ο αγώνας μεταφέρεται για την Κυριακή το πρωί.